ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ‘ህወሓት መረጻ ገዲፉ ምስ መንግስቲ ፌደራል ክደራረደር’ ዓረና ጸዊዑ 27 ሓምለ 2020 ምንጪ ስእሊ, Amdom Gebreslasie ተቓዋሚ ውድብ ዓረና ትግራይ ንዴሞክራሲን ሉኣላውነትን፡ ነቲ ኣብ ትግራይ ክካየድ መደብ ተታሒዝሉ ዘሎ መረጻ “ዘይሕገ-መንግስታዊ” ክብል ነጺግዎ። ወሲኹ ድማ ኣብ’ቲ ‘ናጻ ፍትሓውን ሕገ-መንግስታውን ክኸውን ዘይኽእል’ ዝበሎ መረጻ ከምዘይሳተፍ ብዕሊ ኣፍሊጡ’ሎ። እቲ ተቓዋሚ ውድብ ነዚ ዝበለ፡ ብቀዳም ኣብ ዘውጸኦ መግለጺኡ እዩ። “ኣብ’ዚ ሕዚ እዋን ህወሓት ዘይትቆጻጸሮምን ብናጽነት ዝተወደቡን ሲቪክ ማሕበራት፣ ንሰባዊ መሰላት ዝሕለቑ ትካላትን ሚድያታትን ኣብ ዘየለዉሉ ናጻ መረጻ ክካየድ እዩ ምባል ዘበት እዩ” ኢሉ። “ህወሓት ዝኸዶ ዘሎ ናይ መረጻ ምንቅስቓስ ኢሕገ-መንግስታውን ዘይሕጋውን ብምዃኑ፡ ነዚ ውሳንኡ ዳግመ ግምት ገይሩ ክገድፎ ይግባእ። ኣብ ክንድኡ ድማ ምስ ካልኦት ውድባትን ንበይኑን ኮይኑ ምስ መንግስቲ ፌደራል ናይ ሓቂ ድርድር ከካይድ ንምዕድ” ኢሉ ዓረና ትግራይ። ዓረና ዘቕረቦም ምኽንያታት እንታይ እዮም?
